PSV Eindhoven

Philips Sport Vereniging eli PSV on eindhovenilainen urheiluseura. Parhaiten se tunnetaan jalkapalloseurana, joka pelaa Alankomaiden pääsarjassa Eredivisiessä.

PSV on yksi Alankomaiden "kolmesta suuresta" jalkapalloseurasta Ajaxin ja Feyenoordin ohella. Seura on lukeutunut Alankomaiden ja Euroopan huippuseuroihin 1970-luvulta lähtien. PSV on Eredivisien historian toiseksi menestynein seura Ajaxin jälkeen voitettuaan 21 mestaruutta. Seura on voittanut kerran sekä Euroopan cupin että UEFA Cupin.

PSV on tullut tunnetuksi erityisesti nuorten pelaajien kehittäjänä. Muun muassa Ruud Gullit, Ronald Koeman, Romário, Ronaldo ja Ruud van Nistelrooy ovat pelanneet seurassa ennen siirtoaan suurempiin sarjoihin.

 Historia 
 Perustaminen ja varhaiset vuodet 
Nimensä mukaisesti PSV on perustettu Philipsin työntekijöiden urheiluseuraksi. Seura on perustettu vuonna 1913 juhlistamaan Alankomaiden satavuotista itsenäisyyttä Ranskasta. Alkuperäinen seura kaatui nopeasti teollisuuslakkojen vuoksi, mutta se toimi pohjana seuraajalleen Philips Elftalille. Nimi muutettiin PSV:ksi vuonna 1916.

Vasta vuonna 1928 seura avasi ovensa myös Philipsin ulkopuolisille pelaajille. PSV voitti ensimmäisen Alankomaiden-mestaruutensa vuonna 1929. Ennen ammattilaisjalkapallon tuloa Alankomaihin vuonna 1954 PSV voitti kolme liigamestaruutta (1929, 1935, 1951) ja yhden KNVB Cupin (1950). Se oli ensimmäinen hollantilaisseura, joka osallistui Euroopan cupiin, mutta varhaiset eurooppalaiset yritykset jäivät tuloksettomiksi. Eredivisie-mestaruuden jälkeen vuonna 1963 seura hankki lahjakkaan Willy van der Kuijlenin, joka kehittyi nopeasti maan parhaimpiin kärkimiehiin ja PSV:n suurimmaksi tähdeksi.

 Menestyskausi 
Pitkään Van der Kuijlenin yksilöllinen loisto ei kuitenkaan näkynyt joukkueen menestyksenä. Käänne tuli vuonna 1972, kun Kees Rijvers nimitettiin päävalmentajaksi. Hänen rakentamansa joukkue hyödynsi Van der Kuijlenin teknistä taitoa täysimääräisesti, ja PSV alkoi haastaa Ajaxia ja Feyenoordia maan parhaan seuran tittelistä.

Vuosina 1974–1978 seura voitti kolme Eredivisie-mestaruutta, kaksi KNVB Cupia ja UEFA-cupin. Seuran tähtipelaajia noihin aikoihin olivat van der Kuijlenin lisäksi muun muassa Jan van Beveren, René ja Willy van de Kerkhof, Kahdeksantoista kautta kestäneen uransa jälkeen Van der Kuijlen jäi eläkkeelle vuonna 1981 seuran kaikkien aikojen parhaana maalintekijänä: 308 maalia 528 ottelussa.

Ruud Gullitin ja Ronald Koemanin johdolla PSV jatkoi dominanssiaan 1980-luvulla. Seura voitti kaksi Eredivisie-mestaruutta vuosina 1985 ja 1987 ja kruunasi vuosikymmenen vuoden 1988 triplalla: Eredivisie, KNVB Cup ja Euroopan cupin voitto SL Benficaa vastaan finaalissa. Voittajajoukkueen avainpelaajia olivat muun muassa Hans van Breukelen, Eric Gerets, Wim Kieft, Ronald Koeman ja Søren Lerby. Vuosina 1987–1990 PSV:n valmentajana toimi Guus Hiddink. 

Vuosisadan vaihteeseen mennessä seura oli kerännyt vielä neljä liigamestaruutta ja kolme KNVB Cupia lisää. PSV:n mestarivalmentajina 1990-luvulla toimivat Bobby Robson (1991–1992), Dick Advocaat (1997) sekä Eric Gerets (2000–2001).

 2000-luvun dominanssi 
2000-luku oli kuitenkin PSV:n historian dominoivin vuosikymmen. Ajaxin ja Feyenoordin kykenemättä muodostamaan aidosti haastavia joukkueita PSV hyödynsi tilanteen ja voitti uskomattomat seitsemän Eredivisie-mestaruutta sekä yhden KNVB Cupin vuosina 2000–2008. 

Vuosina 2002–2006 Hiddink toimi jälleen PSV:n valmentajana. Seura voitti hänen johdollaan kolme mestaruutta. Vuonna 2005 PSV selviytyi Mestarien liigassa välieriin. Hiddinkin aikana seuran avainpelaajia olivat muun muassa Mateja Kežman, Arjen Robben, Mark van Bommel, Alex ja Cocu. Vuosina 2006–2007 PSV:tä valmensi Koeman. Seura voitti hänen johdollaan mestaruuden vuonna 2007. Vuonna 2008 PSV voitti neljännen perättäisen mestaruutensa väliaikaisvalmentaja Sef Vergoossenin johdolla. Samana vuonna seuran päävalmentajaksi tuli Huub Stevens.

Vuonna 2010 seura teki otsikoita murskaamalla vanhan kilpailijansa Feyenoordin peräti 10–0. Sen jälkeen PSV on voittanut yhdeksännen KNVB Cupinsa vuonna 2012 sekä yhden Eredivisie-mestaruuden vuonna 2015.

 Joukkue 
Päivitetty 23. syyskuuta 2017.

 Maalivahdit 1  Jeroen Zoet 13  Eloy Room 21  Luuk Koopmans Puolustajat 2  Nicolas Isimat-Mirin 3  Derrick Luckassen 4  Santiago Arias 5  Daniel Schwaab 20  Joshua Brenet Keskikenttäpelaajat 8  Jorrit Hendrix 10  Marco van Ginkel (c) (lainalla Chelseasta) 16  Dante Rigo 18  Pablo Rosario 23  Bart Ramselaar 24  Ramon-Pascal Lundqvist 25  Adam Maher Hyökkääjät 7  Gastón Pereiro 9  Luuk de Jong 11  Hirving Lozano 14  Sam Lammers 17  Steven Bergwijn 19  Jürgen Locadia

 Lainassa olevat pelaajat 
Päivitetty 23. syyskuuta 2017.https://www.transfermarkt.com/psv-eindhoven/leihspieler/verein/383
  M Hidde Jurjus (Rodaan 30. kesäkuuta 2018 asti)
  P Jordy de Wijs (Excelsioriin 30. kesäkuuta 2018 asti)
-->

 Saavutukset 
Alankomaiden-mestaruus (26)
1929, 1935, 1951, 1963, 1975, 1976, 1978, 1986, 1987, 1988, 1989, 1991, 1992, 1997, 2000, 2001, 2003, 2005, 2006, 2007, 2008, 2015, 2016, 2018, 2024, 2025
Alankomaiden cup (11)
1950, 1974, 1976, 1988, 1989, 1990, 1996, 2005, 2012, 2022, 2023
Alankomaiden supercup (11)
1992, 1996, 1997, 1998, 2000, 2001, 2003, 2008, 2012, 2015, 2016
Euroopan cup (1)
1988
UEFA Cup (1)
1978

 Entisiä pelaajia 
 Berry van Aerle 
 Jan van Beveren
 Mark van Bommel 
 Wilfred Bouma
 Hans van Breukelen 
 Philip Cocu
 Memphis Depay
 Coen Dillen 
 Ernest Faber
 Ruud Gullit 
 Arie Haan
 Wim Jonk
 René van de Kerkhof 
 Willy van de Kerkhof 
 Wim Kieft 
 Patrick Kluivert
 Erwin Koeman 
 Ronald Koeman  
 Willy van der Kuijlen
 Theo Lucius
 Ruud van Nistelrooy
 Arthur Numan   André Ooijer
 Michael Reiziger
 Arjen Robben 
 Jaap Stam 
 Huub Stevens 
 Adri van Tiggelen 
 Stan Valckx
 Gerald Vanenburg 
 Jan Vennegoor of Hesselink
 Ronald Waterreus 
 Boudewijn Zenden
 Eric Gerets
 Luc Nilis
 Alex
 Gomes
 Romário 
 Ronaldo
 Lee Yeong-pyo
 Park Ji-seong
 Nii Lamptey
 Eiður Guðjohnsen   Sun Xiang
 Hallvar Thoresen
 Arouna Koné
 Jefferson Farfán
 Abel Xavier
 Gheorghe Popescu
 Ralf Edström
 Glenn Hysén
 Björn Nordqvist
 Klas Ingesson
 Mateja Kežman
 Joonas Kolkka
 Jussi Nuorela
 Mika Väyrynen
 Johann Vogel
 Johan Vonlanthen
 Frank Arnesen
 Jan Heintze
 Søren Lerby
 Flemming Povlsen
 DaMarcus Beasley

 Päävalmentajia 
 Kees Rijvers (1972–1980 ja 1995)
 Guus Hiddink (1987–1990 ja 2002–2006)
 Bobby Robson (1990–1992 ja 1998–1999)
 Dick Advocaat (1995–1998, 2012–2013)
 Eric Gerets (1999–2002)
 Ronald Koeman (2006–2007)
 Huub Stevens (2008–2009)
 Dwight Lodeweges (2009)
 Fred Rutten (2009–2012)
 Phillip Cocu (2012, 2013–2018)
  Mark van Bommel (2018–2019)
  Ernest Faber (2019–2020)
  Roger Schmidt (2020–2022)
  Ruud van Nistelrooy (2022–2023)

 Muut lajit 
PSV-seuroja on kaikkiaan 17. Seuran tunnetuimpia urheilijoita jalkapalloilijoiden ohella ovat uimarit Pieter van den Hoogenband ja Inge de Bruijn.

 Lähteet 

 Aiheesta muualla 

PSV:n sivusto   
PSV:n kannattajayhdistyksen sivusto  

Eindhoven
Luokka:Eindhovenin urheilu
Luokka:Philips
Luokka:Vuonna 1913 perustetut urheiluseurat